Քըրք Դուգլաս

Քըրք Դուգլաս (, այլ թարգմանությամբ՝ Քիրք Դուգլաս, իսկական անուն ազգանունը՝ Իսուր Գերշելևիչ ԴանիելևիչDouglas, Kirk. Let's Face It. John Wiley & Sons, 2007. ISBN 0-470-08469-3., ), ամերիկացի հանրահայտ դերասան, Հոլիվուդյան լեգենդներից մեկը։

Ճանաչված դերասան Մայքլ Դուգլասի հայրը։

Ամերիկյան կինոակադեմիան իր կողմից հրապարակված Ամերիկյան բոլոր ժամանակների ֆիլմերի 100 մեծագույն աստղերի ցանկում նրան ընդգրկել է 17-րդ տեղում, 1996 թվականին նա ստացել է Օսկար մրցանակ կինեմատոգրաֆում ունեցած բացառիկ նվաճումների համար։

 Կենսագրություն 
Քըրք Դուգլասը (Իսեր Դանիելովիչ) ծնվել է ԱՄՆ-ի Նյու Յորք նահանգի Ամստերդամ քաղաքում։ Նա ընտանիքի 4-րդ երեխան էր։ Ծնողները հրեա էին և ԱՄՆ էին գաղթել իրենց ամուսնությունից հետո՝ 1908 թվականին Ռուսական կայսրության Չաուսի քաղաքից, ներկայիս Բելառուս, նրանք խոսում էին Իդիշ լեզվով : Հայրը՝ Գերշլ Դանիելովիչը և մայրը Բրայնա Սանգլելը ապրում էին աղքատ պայմաններում։ Հայրը առևտրական էրKirk Douglas Biography (1916–), Քըրքը նրանց միակ տղա երեխան էր և ուներ վեց քույր։ Մինչև դերասանի կարիերան սկսելը նա գումար էր վաստակում թերթեր վաճառելով, փոխելով շուրջ քառասուն աշխատանքThomas, Tony. The Films of Kirk Douglas. Citadel Press, New York, 1991. ISBN 0-8065-1217-2. p. 12.։ Ծնողները ԱՄՆ-ում բնակվելու ժամանակ փոխեցին անուն ազգանունները՝ Հարրի և Բերտ Դեմսկի։

Երիտասարդ տարիքում զբաղվում է ըմբշամարտովThomas, Tony. The Films of Kirk Douglas. Citadel Press, New York, 1991. ISBN 0-8065-1217-2. p. 15., մասնակցում է Երկրորդ համաշխարհային պատերազմին ծառայելով ռազմածովային ուժերում։ 1943 թվականին ամուսնանում է դերասանուհի Դայան Դիլլի հետ, ով ծնունդով Բերմուդյան կղզիներից էր։ Սկսած 1945 թվականից հանդես է գալիս Բրոդվեյում Իզի Դեմսկի կեղծանունով, իսկ նրա համադասարանցի Հոլիվուդյան աստղ Լորեն Բեքոլը օգնում է նրան հասնել Հոլիվուդ։

Դուգլասը ունի սեփական բլոգ Myspace կայքումNigel Kendall, "World's oldest blogger María Amelia López Soliño dies."  Times Online. մայիս 22, 2009. Accessed մայիս 25, 2009. և 94 տարեկան հասակում ճանաչվել էր աշխարհի ամենատարեց բլոգերըwww.dailymail.co.uk կայք։

1996 թվականին նա լուրջ կաթված տարավКирк Дуглас, Знаете ли вы, что...։

2014 թ. նոյեմբեր ամսին People ամսագիրը պատահաբար հրապարակել էր դերասան Քըրք Դուգլասի՝ նախօրոք գրված մահախոսականըhttps://www.1in.am/1493467.html։

Մահացել է 2020 թվականի փետրվարի 5-ին։

 Կարիերա 
Դուգլասի համար առաջին աստղային դերը 1949 թվականի «Չեմպիոն» ֆիլմն էր, որտեղ նա խաղում էր բռնցքամարտիկ Միջ Քելլի դերը, որին հաջորդեցին «Չարերը և գեղեցիկները», «Կյանքի ծարավ» ֆիլմը, որտեղ նա մարմնավորում էր հոլանդացի հայտնի նկարիչ Վինսենթ Վան Գոգին, «Վիկինգները», ապա Կուբրիկի «Փառքի արահետներ» և վերջապես իր թերևս ամենաստղային ֆիլմը՝ «Սպարտակը», որից հետո նա հայտնի դարձավ ամբողջ աշխարհում։ Այդ ֆիլմի համար նա հանդես եկավ նաև որպես պրոդյուսեր և ֆիլմի բյուջեն ավելացրեց մոտ 12 միլիոն ԱՄՆ դոլարով, ֆիլմը այդպիսով դարձնելով այդ ժամանակների ամենաթանկ նախագծերից մեկըThomas, Tony. The Films of Kirk Douglas. Citadel Press, New York, 1991. ISBN 0-8065-1217-2. p. 168.։

1980-ական թթ. Դուգլասը գրեթե չէր նկարահանվում է զբաղվում էր քաղաքականությամբ և բարեգործական աշխատանքներով։ Գրել է երկու վեպ և հիշողությունների ինքնակենսագրական «Let’s face it: 90 years of living, loving, and learning» գիրքը, որտեղ նկարագրում է իր դերասանական կարիերայի մասին։ Երկար ժամանակ նա ցանկանում էր նկարահանել «Թռիչք կկվի բնի վրայով» ֆիլմը, որի նկարահանման հեղինակային իրավունքը պատկանում էր իրեն։ Վերջիվերջո այն հանձնում է որդուն՝ Մայքլ Դուգլասին։

2011 թվականի փետրվարի 27-ին 94-ամյա Քիրք Դուգլասը մասնակցեց Օսկարի 83-րդ մրցանակաբաշխությանըГазета. Ru։

9-ական ֆիլմի պրոդյուսեր և երաժշտության հեղինակ է, 2 ֆիլմի ռեժիսոր։

 Ֆիլմագրություն 
Խաղացել է ընդհանուր թվով 90-ից ավելի գեղարվեստական և հեռուստատեսային ֆիլմերում ու սերիալներում։

աջից|thumb|250 px|Լորեն Բեքոլի հետ «Շեփորահարը» ֆիլմում
աջից|thumb|250 px|կադր «Փառքի արահետներ» ֆիլմից
Առավել նշանավոր ֆիլմերն են՝ 
 տարի  ֆիլմ  բնօրինակ անվանում  ռեժիսոր  խաղընկերներ 1946  «Մարթա Այվերսի տարօրինակ սերը»  The Strange Love of Martha Ivers  Լուիս Մայլսթոուն  Բարբարա Սթենվիկ 1947  «Անցյալից»  Out of the Past  Ժակ Տուրներ  Ռոբերտ Միտչեմ 1949  «Չեմպիոն»  Champion  Մարկ Ռոբսոն  Արթուր Քենեդի 1949  «Նամակ երեք կանանց»   A Letter to Three Wives  Ջոզեֆ Լեո Մանկևիչ  Սելեստա Հոլմ 1950  «Ապակյա գազանանոց»  The Glass Menagerie  Իրվինգ Ռապպեր  Արթուր Քենեդի 1950  «Շեփորահարը»  Young Man with a Horn  Մայքլ Քյորթիս  Լորեն Բեքոլ 1952  «Չարերը և գեղեցիկները»  The Bad and the Beautiful  Վինսենթ Մինելլի  Գլորիա Գրեհեմ 1954  «Ոդիսևսի ճանապարհորդությունները»  Ulisse  Մարիո ԲավաՄարիո Կամերինի  Էնթոնի Քուին 1956  «Կյանքի ծարավ»   Lust for Life  Վինսենթ Մինելլի  Էնթոնի Քուին 1956  «Փառքի արահետներ»  Paths Of Glory  Սթենլի Կուբրիկ   1958  «Վիկինգները»  The Vikings  Ռիչարդ Ֆլեյշեր  Թոնի ՔերթիսԷռնեստ Բորգնայն 1960  «Սպարտակ»  Spartacus   Սթենլի Կուբրիկ  Ջին ՍիմոնսՓիթեր ՈւստինովԼոուրենս ՕլիվյեՉառլզ ԼոուտոնԹոնի Քերթիս 1963  «Ադրիան Մեսենջերի ցուցակը»  List of Adrian Messenger  Ջոն Հյուսթոն  Բերտ ԼանկաստերԹոնի ՔերթիսՌոբերտ ՄիտչեմՖրենկ Սինատրա 1967  «Ռազմական կառքը»  The War Wagon  Բերտ Քենեդի  Ջոն Ուեյն 1969  «Գործարք»  The Arrangement  Էլիա Կազան  Ֆեյ ԴանաուեյԴեբորա Քեր 1971  «Վտանգավոր լույս երկրի ծայրին»  The Light at the Edge of the World  Քեվին Բիլինգտոն  Յուլ ԲրիններՖերնանդո Ռեյ 1978  «Ցասում»  The Fury  Բրայան դե Պալմա  Ջոն ԿասսավետիսԷմի Իրվինգ 1980  «Սատուրն 3»  Saturn 3  Սթենլի Դոունեն  Հարվի Քեյթլ 1986  «Ուժեղ տղաներ»  Tough Guys  Ջեֆ Քենյու  Բերտ ԼանկաստերԷլի Ուոլլակ 1991  «Օսկար»  Oscar  Ջեն Լենդիս  Սիլվեստր ՍտալոնեՕռնելա ՄուտիՉեզզ ՊալմինտերիՋո Դանթե 1994  «Ագահություն»  Greedy  Ջոնաթան Լինն  Մայքլ Ջեյ ՖոքսՔիրստեն Դանստ 1999  «Ադամանդներ»  Diamonds  Ջոն Մելլորի Աշեր  Լորեն Բեքոլ 2003  «Ընտանեկան արժեքներ»  It Runs in the Family  Ֆրեդ Սկեպիսի  Մայքլ ԴուգլասՄիշել Մոնահան 2004  «Իլյուզիոն»  Illusion  Մայքլ Գուրջիան  

 Անձնական կյանք 
Քըրք Դուգլասը երկու անգամ է ամուսնացել։ Առաջին կինը Դայան Բիլլն էր, նրանք ամուսնացել են 1943 թ. նոյեմբերին և ամուսնալուծվել 1951 թ., ունեցել են 2 որդի՝ դերասան Մայքլ Դուգլասը և պրոդյուսեր Ջոել Դուգլասը։

Ամուսնալուծվելուց հետո նա Փարիզում «Կյանքի ծարավ» ֆիլմի նկարահանումների ժամանակ հանդիպում է ծագումով գերմանացի ամերիկյան պրոդյուսեր Էննի Բայդենսի հետ"Hollywood Legend Kirk Douglas, His Wife Delve Into Their 60-Year Love Affair", CBS Los Angeles, հուլիսի 25, 2014։ Նա աշխատում էր ստուդիայում զբաղվելով ֆիլմերի թարգմանությամբThe Heart Foundation, awards noted for Kirk and Anne Douglas.։ Նրանք ամուսնացան 1954 թ. մայիսի 29-ին, իսկ 2014 թ. Բևեռլի Հիլզում նշեցին իրենց ամուսնության 60 ամյակըDouglas, Kirk. "Kirk Douglas looks back at 60 years of marriage", Los Angeles Times, հունիս 20, 2014։

Էննի Բայդենից նա ունեցել է 2 որդի, պրոդյուսեր Պիտեր Դուգլաս և դերասան Էրիկ Դուգլաս, ով մահացել է 2004 թ. հուլիսի 6-ին թմրանյութի չարաշահումից։

 Մրցանակներ 
280px|մինի|աջից|կնոջ Էննի Բայդենսի հետ ԱՄՆ նախագահ Ռոնալդ Ռեյգանի հետ հանդիպման ժամանակ, 1987 թվականի լուսանկար
Ընդհանուր թվով ստացել է 27 տարբեր կինոմրցանակ, ներկայացված է եղել ևս 16-ի, որոնց թվում
 3 անգամ ներկայացվել է Օսկարի, ստացել 1 պատվավոր Օսկար կինոյում ունեցած ավանդի համար, մրցանակը նրան հանձնել է Սթիվեն Սփիլբերգըտեսանյութ։ "Kirk Douglas receiving an Honorary Oscar in 1996"
 3 անգամ ներկայացվել է Ոսկե Գլոբուսի, ստացել 2-ը
 1 անգամ ներկայացվել է BAFTA-ի
 3 անգամ ներկայացվել է Էմմիի
 մեկական անգամ ստացել է Սեզար և Բեռլինի կինոփառատոնի մրցանակ

1960 թվականին Հոլիվուդյան փառքի ծառուղում բացվել է նրա աստղը։ Աստղը գողացվել էր այնտեղից, ապա շուտով հայտնաբերվել ոստիկանների կողմից Հոլիվուդի մոտակա քաղաքներից մեկում։

Դուգլասը ստացել է նաև մի շարք երկրների պետական մրցանակներ ու շքանշաններ, մասնավորապես ԱՄՆ-ի, Ֆրանսիայի, Իտալիայի, Գերմանիայի, Պորտուգալիայի և Իսրայելի։

1981 թվականին ԱՄՆ նախագահ Ջիմի Կարտերը նրան շնորհել է Նախագահի Ազատության շքանշան, որը ԱՄՆ ամենաբարձր պետական պարգևներից մեկն է, 1990 թվականին դարձել է Ֆրանսիայի Պատվավոր Լեգեոնի շքանշանակիր։

1994 թվականին Քըրք Դուգլասի կատարողական արվեստում ունեցած հաջողությունների համար նրան շնորհվել է Kennedy Center Honors մրցանակ։ 2002 թ. ԱՄՆ նախագահ Ջորջ Բուշ ավագից ստացել է ԱՄՆ-ի արվեստի շքանշան արվեստի ոլորտում ունեցած ներդրումների համար։

 Պատկերասրահ 

 Գրքեր 
 Wisdom of the Elders. 1986.
 The Ragman's Son. Simon & Schuster, 1988. ISBN 0-671-63717-7.
 Dance With the Devil. Random House, 1990. ISBN 0-394-58237-3.
 The Gift. Warner Books, 1992. ISBN 0-446-51694-5.
 Last Tango in Brooklyn. Century, 1994. ISBN 0-7126-4852-6.
 The Broken Mirror: A Novella. Simon & Schuster Books for Young Readers, 1997. ISBN 0-689-81493-3.
 Young Heroes of the Bible. Simon & Schuster Children's Publishing, 1999. ISBN 0-689-81491-7.
 Climbing The Mountain: My Search For Meaning. Simon and Schuster, 2001. ISBN 0-7432-1438-2.
 My Stroke of Luck. HarperCollins, 2003. ISBN 0-06-001404-0.
 Let's Face It: 90 Years of Living, Loving, and Learning. John Wiley & Sons, 2007. ISBN 0-470-08469-3.
 I Am Spartacus!: Making a Film, Breaking the Blacklist. Open Road Media, 2012. ISBN 1453239375.

 Ծանոթագրություններ 

 Գրականություն 
 Kress, Michael. Rabbis: Observations of 100 Leading and Influential Rabbis of the 21st Century . Foreword by Kirk Douglas. Universe, 2002. ISBN 978-0-7893-0804-7.
 Joseph McBride. Kirk Douglas. Pyramid Publications, 1976. ISBN 0-515-04084-3.
 Michael Munn. Kirk Douglas. St. Martin's Press, 1985. ISBN 0-312-45681-6.
 Press, Skip. Michael and Kirk Douglas. Silver Burdett Press, 1995. ISBN 0-382-24941-0.
 Wise, James. Stars in Blue: Movie Actors in America's Sea Services. Annapolis, MD: Naval Institute Press, 1997. ISBN 1557509379. Entry on Kirk Douglas.
 The Ragman's Son. Simon & Schuster, 1988. ISBN 0-671-63717-7.
 Dance With the Devil. Random House, 1990. ISBN 0-394-58237-3.
 The Gift. Warner Books, 1992. ISBN 0-446-51694-5.
 Last Tango in Brooklyn. Century, 1994. ISBN 0-7126-4852-6.
 The Broken Mirror: A Novella. Simon & Schuster Books for Young Readers, 1997. ISBN 0-689-81493-3.
 Young Heroes of the Bible. Simon & Schuster Children's Publishing, 1999. ISBN 0-689-81491-7.
 Climbing The Mountain: My Search For Meaning. Simon and Schuster, 2001. ISBN 0-7432-1438-2.
 My Stroke of Luck. HarperCollins, 2003. ISBN 0-06-001404-0.
 Let's Face It – 90 Years of Living, Loving, and Learning. John Wiley & Sons, 2007. ISBN 0-470-08469-3.

 Արտաքին հղումներ 

 Internet Broadway Database կայքում
 movies.yahoo կայքում
 Turner Classic Movies կայքում

Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Սեզար» մրցանակի դափնեկիրներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի բարերարներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Դեկտեմբերի 9 ծնունդներ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Կատեգորիա:Օսկարակիրներ